CELEX: 31968R0821
Language: ro
Date: 1968-06-28 00:00:00
Title: Regulamentul (CEE) nr. 821/68 al Comisiei din 28 iunie 1968 privind definirea semințelor de cereale decorticate și a celor lustruite, aplicabilă regimului restituirii la export

03/Volumul 01
            
            
               RO
            
            
               Jurnalul Ofícial al Uniunii Europene
            
            
               108
            
         31968R0821
   
               L 149/46
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 821/68 AL COMISIEI
   
   din 28 iunie 1968
   privind definirea semințelor de cereale decorticate și a celor lustruite, aplicabilă regimului restituirii la export
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul nr. 120/67/CEE al Consiliului din 13 iunie 1967 privind organizarea comună a piețelor în sectorul cerealelor (1), în special articolul 16 alineatul 6,
   întrucât restituirea la export trebuie să țină cont de calitatea produsului transformat din cereale care beneficiază de restituirea menționată pentru a se evita situația în care fondurile statului ar contribui la exportul unor produse de calitate inferioară; întrucât, în acest sens, este necesar să se stabilească în mod precis și aplicabil în fiecare stat membru o definiție a boabelor de cereale care trebuie să beneficieze de restituirea acordată pentru „semințele decojite” și pentru „semințele lustruite”;
   întrucât măsurile prevăzute în prezentul regulament sunt în conformitate cu avizul Comitetului de gestionare pentru cereale,
   ADOPTĂ PREZENTUL REGULAMENT:
   Articolul 1
   Pentru acordarea restituirii la export, semințele lustruite și semințele decojite sunt acele produse care respectă caracteristicile cuprinse în anexă.
   Articolul 2
   Prezentul regulament intră în vigoare la 1 iulie 1968.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iunie 1968.
      
         
            Pentru Comisie
         
         
            Președintele
         
         Jean REY
         
      
   
   
      (1)  JO 117, 13.6.1967, p. 2269/67.
   ANEXĂ
   DEFINIREA TERMENILOR SEMINȚE DECOJITE (DECORTICATE SAU LUSTRUITE) ȘI SEMINȚE LUSTRUITE
   În noțiunea de „semințe decojite” sunt incluse semințele decorticate sau lustruite:
   1.   sunt decorticate:
   semințele de cereale cărora le-a fost îndepărtat pericarpul sau semințele de cereale cu bractee (vezi notele explicative de la poziția 10.03: semințe) cărora le-au fost îndepărtate bracteele care aderă puternic la pericarp – de exemplu la orzul învelit – sau la care semințele sunt atât de strâns închise încât bracteele nu pot fi separate prin treieriș, ca în cazul ovăzului;
   2.   sunt lustruite:
   semințele (în cazul orzului, sunt eliminate bracteele) cărora le-a fost îndepărtată cea mai mare parte din pericarp și din tegument (testa);
   În noțiunea de „semințe lustruite” sunt incluse:
   
               (a)
            
            
               semințele care corespund următoarei definiții:
               semințe de cereale lustruite, în principal de orz, cărora le-au fost îndepărtate în totalitate coaja, pericarpul, germenii și cea mai mare parte din stratul exterior și din stratul de aleurone, care sunt de dimensiune uniformă și au forme rotunjite;
            
         
               (b)
            
            
               și care respectă, în plus, următoarele cerințe:
               
                           1.
                        
                        
                           îndepărtarea tegumentului, decorticarea și decojirea conform definiției;
                        
                     
                           2.
                        
                        
                           regularitatea semințelor:
                           
                                       (a)
                                    
                                    
                                       75 % din semințe nu trebuie să depășească 20 % din dm;
                                    
                                 
                                       (b)
                                    
                                    
                                       94 % din semințele adăugate progresiv între 3 și 97 % nu trebuie să depășească 30 % din dm;
                                    
                                 
                                       (c)
                                    
                                    
                                       100 % din semințe nu trebuie să depășească 50 % din dm maxim.
                                    
                                 Stabilirea regularității prin analiza granulometrică cu ajutorul unei site cu găuri rotunde.
                           dm: valoarea mediană stabilită prin curba sumelor obținute în urma analizei granulometrice efectuate după ce s-a cernut o proporție de 50 % din produs.
                        
                     
         Analiza granulometrică
   Aparate:
   
               —
            
            
               set de site cu găuri rotunde (diametru 200 mm, diametrul găurilor: 4,0-1,0 mm, plasate la intervale de 0,25 mm între ele);
            
         
               —
            
            
               dispozitiv de cernut – cernerea trebuie să se facă manual; accesorii de cernere (cuburi de cauciuc cu o latură de 20 mm);
            
         
               —
            
            
               un cântar de precizie.
            
         Metodă:
   În general, semințele curățate se trec prin 6 site diferite, setul de site este închis în partea de jos și de sus, sita cu cele mai mari găuri trebuie așezată deasupra și, la fel ca cea de jos, trebuie să rămână goală după cernere.
   Se cern manual timp de cel puțin 5 minute două probe de semințe de orz decojite, având o greutate verificată de 50-100 g, utilizându-se cuburi de cauciuc ca accesorii de cernere.
   Cernerea constă în luarea setului de site în mână și agitarea sa, ținându-l aproximativ orizontal, de 120 de ori pe minut, fiecare mișcare având o cursă de aproximativ 70 mm. Această mișcare de du-te-vino este întreruptă la fiecare minut printr-o mișcare circulară triplă. Reziduurile rezultate trebuie cântărite la valoarea cea mai apropiată de 0,1 g și se exprimă în procente din produsul cernut, cântărit sub formă de numere întregi, apoi se calculează mediile.
   Mediile exprimate în procente din reziduurile de cernere trebuie adăugate pornind de la valoarea 0 %; pentru reziduurile de la sita liberă cu cele mai mari găuri, procentele adăugate Σ (%), precum și dimensiunile găurilor sitei care corespund unor axe de coordonate se înscriu pe hârtie milimetrică, Σ (%) pe ordonată și diametrele găurilor, în mm, pe abscisă.
   Curba obținută prin unirea punctelor prin linii drepte indică valoarea mediană dm în sutimi de mm din dimensiunea găurii pentru Σ (%) = 50.